Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7432

5. Egyeztetés 5.1 A szükségintézkedési terv legyen egyaránt elfogadható a szolgálatokat biztosítók és igénybevevők részére, azaz a szolgáltatók legyenek képesek végrehajtani a részükre kijelölt feladatokat, ugyanakkor a körülményeknek megfelelően biztosítani lehessen az üzemeltetés biztonságát valamint a tervben jelzett forgalom kapacitást is. 5.2 Ezért azok az Államok, amelyek feltételezik vagy tapasztalják a légiforgalmi szolgálatok és/vagy a kiegészítő szolgáltatások megszakadását, a lehető leghamarabb tájékoztassák az illetékes ICAO körzeti irodát és azokat az Államokat, amelyek szolgálatait az esemény érintheti. A tájékoztatás tartalmazza a szükségintézkedéseket vagy segítség kérést a szükségintézkedési terv kialakításához. 5.3 Az egyeztetésre vonatkozó részletes követelményeket a fentiek alapján az Államok és/vagy az ICAO határozza meg. Abban az esetben, ha a szükségintézkedések érdemben nem érintik a légtér-felhasználókat vagy az érintett Állam saját légterén kívül szolgáltatást biztosító szervezeteket, természetesen nincs vagy alig van szükség ilyen egyeztetésre, azonban a vélemények szerint az ilyen eset igen ritka. 5.4 Több országot érintő kockázat esetén a szükségintézkedési terv végső kialakításához vezető részletes egyeztetésre van szükség minden egyes érintett állam között. A részletes egyeztetés terjedjen ki azokra az Államokra, amelyek szolgálatait a terv -- például a forgalom átirányítása miatt -- jelentős mértékben érintheti, valamint az érintett nemzetközi szervezetekre is, amelyek komoly üzemeltetési tapasztalatokkal és ismeretekkel rendelkeznek. 5.5 Amikor a szükségintézkedések szabályos és zökkenőmentes alkalmazásához erre szükség van, a fentiekben ismertetett egyeztetés terjedjen ki az általános és pontos NOTAM szövegre is, amelyet a közösen megállapított hatálybalépési időpontban tesznek közzé.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes